Dosent doodgeskiet tydens oggenddraf | Maroela Media
Prof. Saber Tayob Mohammed (Foto: Facebook)
'n Dosent aan die Universiteit van Limpopo (UL) is Sondagoggend doodgeskiet toe hy in Polokwane gaan draf het.
Brig. Motlafela Mojapelo, polisiewoordvoerder, sê die 51-jarige prof. Saber Tayob Mohammed het omstreeks 06:30 langs Munnikrylaan tussen die Sterpark- en Bendor-woonbuurt gaan draf.
"Volgens inligting het 'n wit Volkswagen Polo verby Mohammed gery en daarna 'n U-draai gemaak. Die voertuig het langs Mohammed stilgehou, waarna 'n man uit die passasierskant van die motor geklim en verskeie skote op Mohammed afgevuur het," sê Mojapelo.
"Die man het daarna terug in die motor gespring en die motor het weggejaag."
Mohammed was ook 'n geoktrooieerde rekenmeester in Polokwane.
Die polisie het 'n soektog na die verdagtes begin en vra die publiek om die ondersoekbeampte, ao. Joseph Malebana by 072 492 9635 te bel met enige inligting.
Ai dis nou ń tragedie, is mens regtig nêrens meer veilig in die land nie?
Dis weer 'n tragedie van ons geliefde land. Die mees ontstellende video wat ek per ongeluk op FB gesien het. Koelbloedig en gewetenloos. Die skieter het defnitief al van te vore gemoor en is steeds op vrye voet. Skrikwekkend.
Hierdie is 'n siek wëreld waarin ons leef!
Mense vergeet hulle bly in Afrika . . . .
Innige meegevoel aan sy familie, SA het verander in Sodom en Gamora waar kriminele die land oorgeneem het. Hulle moor omdat hulle weet hulle kom weg daarmee! Die hopelose regering en veral USELESS CELE het geen begeerte om misdaad te hok te slaan nie